Sell 'ta, keit ha ma 'z on o komz eus skeudenn, ar re a zo war FaceBook o deus gwelet ar strollad "Prends-moi contre un mur et murmure-moi des cochonneries en Breton." marteze, en eus ma lakaet da c'hoarzhin kalzig, daoust d'al live brezhoneg bezañ ken sec'h ha muzelloù mamm-gozh (double entendre, emezo e saozneg), pe ken izel hag he bronnoù kentoc'h marteze. Muioc'h eget c'hwerc'h mil a dud ennañ ! Ha petra fellfe da lod ? Lakaat skeudenn ur vigoudenn pe ur c'hozhiad en un c'hravazh kentoc'h eget ar c'houblad chikos a zo war ar skeudenn… Ah bah ya, 'vel just, ha lakaomp Bécassine kement hag ober ? Evit ur wech ma oa un dra farsus ha ne oa ket re fall evit skeudenn ar brezhoneg ouzhpenn-se (daoust m'eo bet savet gant unan n'eo ket brezhoneger, d'am soñj)… Ad-pfff !